A Bizottság 2858/86/EGK rendelete

(1986. szeptember 15.)

egyes árucikkeknek a Közös Vámtarifa 39.07 vámtarifaszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2055/84/EGK rendelettel [1] módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [2] és különösen annak 3. cikkére,

mivel a közös vámtarifa szerinti nómenklatúra egységes alkalmazásának biztosítása érdekében rendelkezéseket kell elfogadni az alábbi termékek besorolását illetően:

1. iratrendező téglalap alakú kartonból (körülbelül 530 × 310 mm, és 1,84 mm vastag), mindkét oldalán mesterséges műanyag lappal bevonva (körülbelül 0,23 mm vastag), mind a négy szélén összeforrasztva; ez a kartonborító ezt követően két helyen meg van hajtva, ezáltal az iratrendező gerincét alkotja. A belső oldalon egy lefűző rendszer található;

2. iratrendező két téglalap alakú kartonból (mindkét borító körülbelül 310 × 220 mm, és 1,64 mm vastag), egy kartoncsík (a gerinc, körülbelül 310 × 45 mm, és 1,64 mm vastag), és két keskeny csík a gerinc mindkét oldalán (merevítők, körülbelül 310 × 14 mm, és 1,64 mm vastag), mindkét oldalán mesterséges műanyag lappal bevonva (körülbelül 0,42 mm vastag), mind a négy szélén, a csík által alkotott gerinc mentén és a merevítőknél összeforrasztva. A belső oldalon egy lefűző rendszer található;

3. iratrendező két téglalap alakú kartonból (mindkét borító körülbelül 255 × 310 mm, és 2,05 mm vastag), egy kartoncsík (a gerinc, körülbelül 51 × 310 mm, és 2,05 mm vastag), mindkét oldalán mesterséges műanyag lappal bevonva (körülbelül 0,40 mm vastag), mind a négy szélén, valamint az iratrendező gerincét képező csík mentén összeforrasztva. A belső oldalon egy lefűző rendszer található;

4. iratrendező, téglalap alakú kartonból (körülbelül 520 × 310 mm), közepén a két hajtás mentén két négyszögletű nyílás található (körülbelül 290 × 6 mm) körülbelül 18 mm-re egy mástól. A kartont mindkét oldalon mesterséges műanyag lap borítja, mely mind a négy szélén és a nyílások mentén össze van forrasztva. A belső oldalon egy lefűző rendszer található;

mivel a legutóbb az 1355/86/EGK rendelettel [3] módosított 950/68/EGK tanácsi rendelethez [4] mellékelt közös vámtarifa 39.07 vámtarifaszáma a 39.01–39.06 vámtarifaszámok, valamint a 48.18 vámtarifaszám alatt leírt anyagokból készült árucikkeket tartalmazza, többek között a regiszter, iskolai füzet, jegyzetfüzet, előjegyzési jegyzettömb, megrendelőkönyv, orvosi vénytömb, napló, írómappa, iratrendező (cserélhető lapokkal vagy más) stb.; mivel a fent nevezett vámtarifaszámokat lehet mérlegelni a kérdéses termékek besorolása esetén;

mivel ezek az árucikkek alapvetően két anyagból állnak, nevezetesen kartonból és mesterséges műanyagból; mivel következésképpen ezeket a különböző anyagból készült árucikkeket a közös vámtarifa szerinti nómenklatúra értelmezésének 3 b) általános szabálya szerint kell besorolni;

mivel a fent nevezett árucikkekben a karton kizárólag erősítő és támogató anyagként szerepel, ha szem előtt tartjuk az árucikkek megjelenését és használatát, lényegi jellemzőjét adja meg; mivel a kérdéses árucikkeket ezért a közös vámtarifa 39.07 vámtarifaszáma alá kell besorolni;

mivel az e rendeletben szereplő intézkedések nem ellentétesek a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

Az alábbi árucikkeket:

1. iratrendező téglalap alakú kartonból (körülbelül 530 × 310 mm, és 1,84 mm vastag), mindkét oldalán mesterséges műanyag lappal bevonva (körülbelül 0,23 mm vastag), mind a négy szélén összeforrasztva; ez a kartonborító ezt követően két helyen meg van hajtva, ezáltal az iratrendező gerincét alkotja. A belső oldalon egy lefűző rendszer található;

2. iratrendező két téglalap alakú kartonból (mindkét borító körülbelül 310 × 220 mm, és 1,64 mm vastag), egy kartoncsík (a gerinc, körülbelül 310 × 45 mm, és 1,64 mm vastag), és két keskeny csík a gerinc mindkét oldalán (merevítők, körülbelül 310 × 14 mm, és 1,64 mm vastag), mindkét oldalán mesterséges műanyag lappal bevonva (körülbelül 0,42 mm vastag), mind a négy szélén, a csík által alkotott gerinc mentén és a merevítőknél összeforrasztva. A belső oldalon egy lefűző rendszer található;

3. iratrendező két téglalap alakú kartonból (mindkét borító körülbelül 255 × 310 mm, és 2,05 mm vastag), egy kartoncsík (a gerinc, körülbelül 51 × 310 mm, és 2,05 mm vastag), mindkét oldalán mesterséges műanyag lappal bevonva (körülbelül 0,40 mm vastag), mind a négy szélén, valamint az iratrendező gerincét képező csík mentén összeforrasztva. A belső oldalon egy lefűző rendszer található;

4. iratrendező, téglalap alakú kartonból (körülbelül 520 × 310 mm), közepén a két hajtás mentén két négyszögletű nyílás található (körülbelül 290 × 6 mm) körülbelül 18 mm-re egymástól. A kartont mindkét oldalon mesterséges műanyag lap borítja, mely mind a négy szélén, és a nyílások mentén össze van forrasztva. A belső oldalon egy lefűző rendszer található;

a közös vámtarifa következő vámtarifaszáma alá kell besorolni:

39.07: a 39.01–39.06 vámtarifaszám alatt leírt anyagokból készült árucikkek.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. szeptember 15-én.

a Bizottság részéről

Cockfield

alelnök

[1] HL L 191., 1984.7.19., 1. o.

[2] HL 14., 1969.1.21., 1. o.

[3] HL L 118., 1986.5.7., 1. o.

[4] HL L 172., 1968.7.22., 1. o.

--------------------------------------------------